Neljä säännöllisessä päivätyössä käyvää perheenisää yritti kekseliäällä keinolla pestä kannabiksen myynnistä tienatut rahat puhtaaksi.

Neljä säännöllisessä päivätyössä käyvää perheenisää kasvattivat kannabista Porvoosta ostamassaan talossa.

Nelikko oli ostanut huonokuntoisen talon, jonka he aikoivat kunnostaa huumerehoilla myyntikuntoon.

Talon myynnillä heidän oli tarkoitus puhdistaa huumerikoksella tienatut rahat

"

rehellisiksi

"

.

Helsingin huumepoliisi julkaisi blogissaan kuvia huumerikoksesta kiinnijääneiden perheenisien kannabisviljelmistä. HELSINGIN HUUMEPOLIISI

Tapauksesta kertoo Helsingin huumepoliisi Kaupungin varjoja -blogissaan.

Pitkään toisensa tunteneilla miehillä ei ollut aiempaa rikostaustaa. He kävivät kaikki töissä, mutta perheellisinä miehinä heistä kenellekään ei jäänyt juuri ylimääräistä.

Tämän vuoksi miehet päättivät yrittää hankkia hieman lisäansioita. Kahdella heistä oli aiempaa kokemusta kannabiskasvien kasvattamisesta, joten he keksivät alkaa kasvattaa kannabista myyntitarkoituksessa.

He saivat kekseliään idean ostaa huonokuntoinen talo, jonka he alkuun muuttaisivat kannabiskasvattamoksi.

Kannabiksen myynnistä saaduilla rahoilla he kunnostaisivat talon myyntikuntoon. Talosta saatu myyntivoitto puolestaan olisi tällöin puhtaaksi pestyä rahaa.

Nelikon työnjakokin oli selvä. Kaksi miehistä vastasi myynnistä, yksi toimi kirjanpitäjänä ja yksi säilytti myynnistä saatuja voittoja.

Kaikki meni alkuun hyvin. Kaveruksista kaksi sai 50 000 euron lainan, jolla he ostivat Porvoon edustalta huonokuntoisen talon. Loput rahat käytettiin kannabisviljelmää varten tarvittaviin kasvatusvälineisiin ja cannabis sativa -taimiin.

Huumerikoksesta saaduilla rahoilla nelikko onnistui korjaamaan talon katon, maalaamaan ulkoseinät, tekemään porakaivon sekä korjaamaan talon ovet, ikkunat, rännit ja viemärit.

He onnistuivat kasvattamaan kaiken kaikkiaan kuusi satoa ennen kuin he jäivät kiinni.

Perheenisät ehtivät kasvattaa kuusi satoa ja myydä 8,6 kiloa kannabista ennen kuin jäivät kiinni. Poliisin arvion mukaan he onnistuivat myydä kannabista jopa 100 000 euron edestä. HELSINGIN HUUMEPOLIISI

Nelikon yksi jäsen kasvatti kannabista myös kotonaan, ja hän jäi tästä kiinni. Poliisit löysivät hänen asunnostaan kuitteja ja muita asiapapereita, jotka viittasivat laajempaan huumerikokseen ja johdattivat heidät Porvoon talolle.

Tapauksen laajuus selvisi kotietsinnöissä ja kuulusteluissa. Poliisit löysivät esitutkinnassa muutaman kasvuvaiheessa olleen viljelmän sekä 20 000 euroa käteistä rahaa, jotka poliisi takavarikoi.

Kaiken kaikkiaan poliisi arvioi nelikon ehtineen tienata huumerikoksellaan jopa 100 000 euroa. Kannabista he olivat ehtineet arvioiden mukaan myydä 8,6 kiloa parin vuoden aikana.

Blogin mukaan poliisi on takavarikoinut nelikon Porvoon talon.

Lähde: Helsingin huumepoliisin Kaupungin varjoja -blogi